På den anden side af kloden ligger en ø, der er formet af vandfald...
- Og smedet af vulkaner. - Se den!
Det bliver kastet en kilometer op i luften.
Ny Guinea, ældgamle kulturers hjemsted -
- har verdens sidste uudforskede jungle.
I ni måneder har videnskabsmænd, filmfolk og huleforskere -
- udforsket øens mest afsidesliggende egne.
Terrænet er et mareridt. Derfor tager vi på ekspeditioner.
Det er ubeskrivelig smukt og helt uudforsket.
De har set nye bjerge blive født Og udforsket ældgamle kratere.
At finde noget, videnskaben aldrig før har set, er et stort øjeblik.
Den er helt fantastisk.
De har fundet dyr, der kun findes her.
- Jøsses! - Se den lige.
Deres mål? At finde nye arter -
- og beviser, der kan føre til skovenes bevarelse.
Vi kan ikke redde alt, men de mest artsrige steder skal reddes.
Artsrige steder er skove som den her.
Ny Guinea er en stor tropeø i udkanten af sydlige Stillehav.
Den kuperede jungle gemmer på et net af dybe og isolerede dale.
Det bedste sted at finde sjældne dyr.
De dyr, der har udviklet sig her, er meget mærkelige.
Kænguruer, der lever i træer.
Eksotiske paradisfugle.
Store kasuarer med pansrede kamme.
Og den sky og mystiske kuskus.
Inde midt på øen ligger Mount Bosavi.
En gigantisk, men udslukt vulkan, hvor gruppens base skal ligge.
Diverse eksperter i Ny Guineas dyr begynder at ankomme til stedet.
Det er naturfilmmanden Gordon Buchanans første besøg på øen.
Det her er et ekstremt svært terræn.
Der er dybe kløfter, floddale og meget, meget tæt skov.
Virkelig noget ukendt, og jeg er faktisk lidt nervøs.
De er på vej til en lejr ved Mount Bosavi.
George McGavin er her allerede sammen med nogle af de indfødte.
De skal hjælpe teamet med at finde skovens forskellige dyr.
Vores laboratorium er lejrens hjerte.
Vi har samlet en gruppe af forskellige dyreeksperter.
Fugle, krybdyr, insekter... og de kommer til at arbejde her.
Det blæser fra helikopteren. Forskerne kommer nu.
Jack Dumbacher... Davs. Du skal nok få travlt.
Eksperterne har hver deres teknik, de finder sjældne dyr med.
Gordon! Hejsa!
De vil lede efter nye dyrearter i en glemt del af vores planet.
Aldrig har opgaven været så vigtig. Skovens fremtid er nemlig uvis.
Steve Backshall ankommer som den sidste.
Jeg aner ikke, hvordan vi skal komme rundt og finde noget.
Det er Gordons, Georges og Steves tredje ekspedition sammen.
George er forsker. Han gør alt for at finde sære insekter.
Gordon er naturfilmmanden, der vil have et perfekt billede.
Steve er eventyrer og klatrer.
På bjerge eller ned ad vandfald. Jo større udfordring, jo bedre.
Det er første dag i lejren.
- Noget sært ankommer til lejren. - Jeg har noget til dig, George.
Den er blevet fanget af en bådfører og fotografen Ulla Lohmann.
Man får da heller ikke ro her. Gud, hvor er den fantastisk.
Oftest tror folk ikke, at disse store insekter kan flyve.
Jeg skal lige have den væk fra linsen igen.
De forreste vinger er ret korte. De er bittesmå.
De bageste vinger er smukt plisserede som en stor vifte.
Det er den største vandrende pind, jeg har set i naturen.
Gruppen har erfarne bådførere med. Derfor vil Steve gerne ud på floden.
Han skal udforske floderne, som vælter ned ad bjergene.
Det er spektakulært og gynger noget. Her passerer en del vand igennem.
Vandveje gør det muligt at udforske næsten ukendte steder.
Floderne er regnskovens veje og fører Steve mod det ukendte.
I Ny Guinea løber floderne både over og under jorden.
I dybe grotter i kalkstensbjerge.
Steve bliver ført dybt ind i en underjordisk verden.
Han skal udforske steder, intet menneske før har været.
Han skal bo og sove under 1 Mio. tons bjerg.
I lejren forbereder Gordon sig på at vandre ind i skoven.
Stifindere skal hjælpe ham med at fange junglens sky dyr på film.
Der er ingen referencepunkter her.
Her er hverken kattedyr, næsehorn, elefanter eller aber.
Vi finder ikke de dyr, der lever her, andre steder.
Det er lidt skræmmende at skulle ind i skoven og lede efter dyr.
Men Ny Guinea har verdens mest spektakulære fugleliv.
Det vil Gordon nu lede efter.
Næsehornsfugle. Dem ser man næsten aldrig fra jorden.
Næsehornsfuglen er en af øens største.
Snart finder han dog noget andet.
Vent lidt. Her har vi noget.
Det her er et spor fra en kasuar. Det er en enormt stor fugl.
Aftrykket er på størrelse med hånden, så fuglen er omkring 1,5 m høj.
Sådan en vil jeg rigtig gerne finde.
Eksperterne gør deres udstyr klar, før de går ud og leder efter dyr.
De kommer fra hele verden og samarbejder med forskere fra øen.
De ledes af dr. George McGavin, der er insektspecialist fra Oxford.
Han har et ambitiøst mål:
Det her område er helt uudforsket, og som chef her -
- vil jeg finde mindst 30 nye arter.
Målet er ikke kun for videnskabens skyld.
At bevise skovens mangfoldighed kan betyde, at den bevares.
Kun 30 km længere sydpå er junglen ved at forsvinde.
Skal vi nå at redde regnskoven -
- skal vi kunne bevise områdets mangfoldighed.
Forhåbentlig finder vi nogle nye arter -
- så folk bliver mindet om, at skovene skal bevares.
Uden skovene mister vi størstedelen af verdens arter -
- uden at have kendt til deres eksistens.
Steve er sejlet 8 km ned ad floden.
Omkring dem vælter vandfaldene ned fra Mount Bosavi.
Det er godt nok stort.
De spor der... det er krokodillespor.
Man kan ret tydeligt se, at det er fra en krokodilles bagben.
Den er gået på land for at undersøge noget.
Sporene fører ind i skoven.
En krokodillerede!
Det er blevet gravet op. Der er stadig fostervand i det her.
Det er sket for ganske nylig. Formentlig i nat.
Der er ikke kommet krokodilleunger ud af æggene.
De har en tand på næsen, som de slår hul på ægget med.
Det her er blevet knust.
Og jeg er næsten helt sikker på, at det er en øgle, der har ædt dem.
Det er en af krokodillens værste fjender.
Åh... sikken skam.
Skoven her føles ret forhistorisk. Man forventer at se dinosaurer.
Krokodillerne er lige så gamle.
En velociraptor eller T-Rex havde lagt sine æg på samme måde.
Den havde gravet dem ned i vegetationen.
Det er en kunst at finde skovens dyr.
Forskerne sætter net op for at finde fugle og flagermus.
Der lægges fiskenet ud i vandet.
Og George leder efter insekter uden at sige et ord.
Dybt ind i skoven har Gordon fundet en lille rede.
Den tilhører et af naturens sære væsner.
En af verdens mindste papegøjer.
Se her.
Pygmæpapegøjer er, som navnet antyder, ret små.
Bittesmå. De er ikke meget større end min tommelfinger.
Hullet her er faktisk stort til sådan en lille fugl.
Det her er et stenhårdt termitbo.
De graver huller med deres næb og kløer og lægger deres æg derinde.
Den her rede er ret ny. Den er blevet gravet i morges.
Jeg tvivler på, den kommer tilbage.
Men det er da ventetiden værd.
For at kunne filme de små fugle må han falde i med omgivelserne.
George bruger en mere aktiv metode.
Træ som det her er fødekilde for mange insekter.
Biller og termitter og alt muligt æder det.
Intet går til spilde i junglen. Alt bliver genbrugt.
Man ved, at der lever over 1 Mio. arter! junglen.
Forskerne vurderer, at der findes yderligere 5 Mio. uopdagede arter.
Der har vi en fin bille. Nu skal jeg være forsigtig.
Der er den. Se.
Det er en Passalidae. Sikken flot belønning.
Den har fantastiske små røde hår omkring brystpartiet. Sikken et fund!
Hans første fund er en af de usædvanlige talende biller.
De lever sammen i grupper og kommunikerer ved hjælp af lyde.
Hvis du fører mikrofonen ned, kan vi høre, om den vil sige noget.
Jeg kan høre det helt herhen.
De kan ikke se hinanden i mørket, men de kan lave pibelyde.
I Ny Guinea er der både mærkelige og fantastiske væsner.
Disse skove har de mest alsidige -
- og komplekse miljøer, der har været på Jorden.
Her findes så mange arter, vi ikke ved noget om.
Mister vi disse skove, ville kloden blive meget artsfattig.
Den er helt... fantastisk. Helt fantastisk.
Gordon holder stadig øje med fuglereden.
Der er ikke andet at gøre. Vil man filme vilde dyr -
- må man oftest gemme sig og bare vente på, de kommer frem.
Man kan ikke slappe af og læse en bog eller pille tæer.
Man skal være på vagt og vænne sig til alle lydene -
- så man kan forudse, at dyret dukker op.
Steve og fiskeekspert Phil Willink vil tjekkene nettene i en biflod.
Stop til venstre for stenen. Sluk motoren.
Jeg hørte noget sprælle.
- Det er en giftig malle. - Er det sandt?
Så vi skal lige være forsigtige. Den skal nok tages i hovedet.
- Hvor stor skade kan den gøre? - Den stikker som en pilrokke.
Den er godt nok speciel. Den ligner et rumvæsen.
Den har smagsløg, den konstant smager på omgivelserne med.
Den har ikke så store øjne, så den må bruge andre sanser.
Se rygpiggen, der rejser sig. Man kan se dens skarpe spids.
Den lever blandt store krokodiller, så den skal kunne forsvare sig.
Piggen kan låse sig fast, så den gennemborer krokodillens gane.
Det er fantastisk, at sådan en fisk kan forsvare sig mod en krokodille.
Kan den skade en krokodille, kan den også skade os.
Ja, man skal være meget forsigtig.
Dybt inde i skoven leder George efter dyr.
Man bliver hele tiden overasket her. Tusindben er ofte ret hårdhudede.
Det her er helt pansret.
Det har små pigge over hele ryggen.
De må hjælpe, når den går under træstammer og på jorden.
Den er højst besynderlig. Et meget mærkeligt dyr.
Omsider bliver Gordon belønnet, En pygmæpapegøje er vendt hjem.
Se, nu er de ved reden.
Hold da op... de er godt nok bittesmå.
Hvor er det... mærkeligt.
Foran os har vi en papegøje, der er betydelig mindre -
- end mange af de insekter, der lever her i skoven.
De opfører sig meget som papegøjer.
De er meget søde over for hinanden. Det er typisk for papegøjer.
Der er et stærkt bånd mellem hun og han.
De sidder tæt på hinanden og gnider næbbene mod hinanden.
Det styrker deres forhold.
De bevæger sig meget hurtigt. I rykvise bevægelser.
Man skal ikke sige, at vilde dyr er nuttede, men det er de faktisk.
Stop. Det er jeg meget godt tilfreds med.
Det har været en god dag for forskerne.
Skoven har allerede vist en utrolig mangfoldighed.
Jack Dumbacher leder efter fugle i junglen -
- og undersøger deres sygdomme.
Det er interessant med et meget uspoleret miljø.
Fugle og andre dyr har naturlige sygdomme.
Viden om, hvordan sygdomme spredes af fugle og mennesker -
- har betydning for naturfredning og almindelig biologi.
Fuglene dokumenteres af fotografen.
Den poserer fint.
- Og så må de flyve hjem igen. - Nu flyver den.
Det lover godt for ekspeditionen, at de allerede har fundet nye arter.
Foreløbig opholder forskerne sig ved foden af Mount Bosavi.
Men om nogle uger skal de videre -
- op ad bjergets stejle skråninger og ned i den udslukte vulkan.
Det gigantiske krater omkranses af 800 m høje vægge.
De bliver de første forskere i denne skjulte verden.
De mener, at den rummer nye spektakulære dyr.
Mount Bosavi er et stort bjerg med eget vejrsystem.
Det giver for det meste regn.
Jeg elsker, når det øser ned. Så ser man, hvor vildt her er.
Det er regnen, der skaber alt det her liv.
Åh, dejlig frisk.
Jack har studeret fugle i ensomhed Og har en overraskelse til Gordon.
- Hvad har du fundet, Jack? - Du skulle bare vide.
- Det er din pygmæpapegøje. - Hold da op.
Prøv at holde fingrene så tæt på kroppen som muligt.
Jeg tager benene igen. Ja, den har et skarpt næb.
- Men den gør ikke så stor skade. - Den er det sødeste, jeg har set.
Nu kan du se, hvor lille den er.
- En miniaturepapegøje. - Ja.
Det er helt ufatteligt, at en papegøje kan være så lille.
Den lillebitte fugl vejer under 15 gram.
I skoven så fjerene
Av Hov, for pokker!
- Undskyld. - Jeg ville tage en dna-prøve.
Men jeg ville ikke tage blod.
Fuglen er for lille til det, men den efterlod én fjer.
- Det er en fuldvoksen larve. - Det vrimler med nye væsner.
Jeg vil godt vædde med, at den der hveps er en ny art.
42 mm lang.
Alanna Maltby er flagermusekspert.
Den er søreme lille. Hvad er det?
- Den tilhører flagermusfamilien. - Okay.
De fleste flagermus folder bare vingerne ind.
De her folder vingerne dobbelt, fordi de er så lange.
Men jeg ved ikke, hvad det er for en. Den passer ikke på en beskrivelse.
- Hvad betyder det? - At det kan være en ny art.
En ny pattedyreart. Helt fantastisk.
Det er ret sjældent, man finder nye pattedyr.
Et lille dyr, men et stort fund. Ingen regnede med det så tidligt.
Regnskoven vågner om natten. Gordon vil se, hvad der er derinde.
Det er utrolig svært at arbejde i regnskove.
Den her skov er særlig vanskelig.
Dyrene, der lever her, er særlig sky, og de gemmer sig ret godt.
Han bruger infrarødt kamera i mørket.
Noget bevæger sig i underskoven.
Hold da op!
Den er cirka 1,5 m lang.
Jeg tør ikke gå tættere på.
Jeg tror, det er en Micropechis ikaheka.
Den ser farlig ud.
Det skræmmer mig, at noget så farligt bevæger sig her om natten.
De skal identificere slangen. Steve er gruppens slangeekspert.
Han mener, det er en giftslange.
Hej, venner. Hold da op...
Se der.
Jeg kan kun se, hvad det er for en, ud fra skællene omkring øjnene.
Den er helt klart på jagt.
Den er rimelig hidsig.
Hvor er hovedet? Jeg skal holde hovedet nede.
Nu har jeg den.
Den har de samme små øjne som Micropechis ikaheka -
- men den har også ekstra skæl mellem øjnene og næseborene.
Det er en snog. Ikke giftig, men meget aggressiv.
Fantastisk fund, Gordy.
- Er det ikke Micropechis ikaheka? - Nej.
- Den æder gnavere og frøer. - Alt det, du filmer.
Nu snor den sig væk helt uskadt.
Denne del af arbejdet foregår ved Mount Bosavis fod.
Men ekspeditionen udgøres af adskillige ture.
Steve er på vej ud på en ny opgave.
Han flyver østpå mod øen New Britain.
Det her er nogle af verdens mest spektakulære skove.
Vi flyver gennem en meget smal slugt.
Der er skum på vandet dernede.
Han slutter sig til en gruppe huleforskere i verdensklasse.
Kalkstensbjergene er hule og rummer et stort grottesystem.
De skal udforske hulerne.
Der er bare et problem. Det her er indgangen til grotterne.
Et vandfald brager ud ad den højt beliggende åbning.
Du godeste!
Det må være Mageni-hulen. Det er der, vi skal klatre ind.
Landsbyboerne tager imod Steve.
Hej, hej, hej.
Vi kan ikke lande tættere på grotterne end her i Ora.
Vi vil forsøge at rekruttere nogle, der vil hjælpe os med at bære grejet.
Vi skal bede høvdingen om lov til at være her.
Ny Guineas skove er opdelt mellem de lokale stammer.
Steve må ikke gå nogen steder uden høvdingens tilladelse.
- Har du været inde i Mageni-grotten? - Ja.
Hvad tror du, der er i grotten?
Der er vist en legende om en stor slange i grotterne.
Det ville være sejt, hvis det var sandt.
Efter en uge er det blevet hverdag med faste rutiner i lejren.
Der er ikke meget hverdag over dyrene.
En blåtunget skink. Den er flot.
Alle dyr, som de finder, dokumenteres.
Nogle er farverige og smukke. Andre er sky og camouflerede.
- Hvad er det? - En drossel.
De har dokumenteret hundredvis af dyr og syv helt nye dyrearter.
Gordon har et nyt mål.
Han og Muse Opiang skal lede efter skovens pattedyr.
Hvis vi skal finde ud af, hvilke dyr der er her -
- kan vi ikke bare vandre rundt. Vi må sætte fælder ud.
Vi har fanget en skovrotte.
Muse ved, hvad det er for en.
- Kan du lide rotter? Er de grimme? - Nej, det er de ikke.
Muse ved, hvor man skal sætte fælderne -
- og Gordon gør brug af sine evner som spejder.
Der er en moskuslignende duft her.
Jeg kigger i de store huler der.
Det er ikke nok med øjne og ører. Nogle dyr afgiver dufte.
Og der har helt klart været noget her.
Se her Åh, hvor uhyggeligt!
Det ligner næsten en grotte. Jeg hopper derned.
Giv mig kameraet, Luke. Jeg har det.
Han har fundet en tunnel.
Den ser lang ud. Her kan man se dyrespor.
Mudderet er trykket ned her.
Sådan ser der ikke ud andre steder herinde.
Der ligger noget gennemgnasket frugt.
Her kan vi sætte et kamera op.
Her kommer uden tvivl nogle forskellige dyr.
Muse hjælper til med kameraet.
- Det er en god højde. - Okay.
Er det fint her? Så tænder jeg for det.
Det aktiveres om ti sekunder.
Vi må hellere gå nu, hvor det kører.
De sætter kameraer op i skoven for at filme dyrene.
De vil vide, hvad der er her.
De er omgivet af uberørt skov, men den bliver mindre og mindre.
Kun 30 km længere sydpå er man begyndt at fælde.
Hver dag forsvinder der træer.
George samler data fra forskerne.
Rapporten bliver sendt til staten -
- i håb om at den kan føre til en handlingsplan -
-for bevarelse af naturen her.
Det er i sidste øjeblik.
Området ved foden af Bosavi er en ganske særlig skov.
Beviserne tyder på, at skovene er unikke.
Og ikke kun overjorden
Længere østpå forbereder man en underjordisk ekspedition.
Steve er på vej mod grotten med god hjælp fra landsbyboerne.
Huleforskerne har slået lejr oven over vandfaldet.
De har været deri nogle dage.
De skal kortlægge floden, der løber gennem grotterne.
- Der er mange flere grotter. - Ja, det her er bare et overblik.
Det er Steves opgave at lede efter dyr i grotterne.
Vi har en fantastisk gruppe.
Tre af dem udforskede grotten for nogle få år siden.
Det er et gigantisk grottesystem. De har ikke udforsket det hele.
Vores mål er at nå længere ind og se, om vi finder noget helt særligt.
Der burde være tørke nu. Regnen fylder grotterne med vand.
Vejret er ikke sjovt lige nu.
Vi lagde rejsen nu, fordi regntiden først begynder om en måned.
Hvis det bliver ved, så bliver det ikke bare besværligt.
Men så er det også farligt at gå ind i grotterne.
Lige nu er mudderet vores fjende. Det kan ødelægge vores udstyr.
I lejren tager Alanna sig af en tilskadekommen flagermus.
Det her er Syconycteris australis, der æder nektar med sin lange tunge.
Den skal have sukker én gang i døgnet.
- Vil du gøre det? - Ja, bestemt.
Hvis vi får føde i den nu -
- og slipper den løs, før det bliver for varmt, så klarer den sig.
Den er tilpasset til at æde af blomster.
- Den fantastiske tunge - Se lige.
Den er sammenrullet i munden og kan komme ind mellem kronbladene -
-for at finde nektar.
Det er præcis, hvad den gør nu. Den slikker i sprøjten.
Se lige!
Den var næsten bevidstløs, og nu har den det godt igen.
- Det er skønt. - Nu er den kommet til hægterne.
Vi slipper den snart løs, så den kan flyve hjem.
Efter ni dage har forskerne fundet ti arter, der er helt nye for dem.
De arbejder både dag og nat.
Muse og Gordon har fanget noget.
- Det er et pungegern. - Pungegern.
De har ry for at være rimelig iltre.
Hvor er den flot.
De er pungdyr og benytter sig af en stærk duft som forsvar.
Den er sort og hvid som et stinkdyr. Den lugter også som et stinkdyr.
Se lige fingeren.
Ganske få dyr i verden har udviklet sig sådan.
Med den lange finger piller den insekter ud af huller.
Vi skal veje og måle den. Så slipper vi den løs igen.
- Vi måler halen først. - 330 mm.
- Fra roden til spidsen. - Ja.
Da dyret er målt og vejet, slippes det løs igen.
I kan se, hvor skarpe tænder den har. Jeg vil helst ikke bides.
Den har bidt sig fast. Må jeg få den anden handske?
Handsken er af samme stof som skudsikre veste.
Men det gør faktisk ondt, så jeg slipper den løs nu.
Den piler nok af sted, så snart den mærker stammen.
Nu er du fri igen. Se der.
Nu blev den glad igen.
1000 km østpå skal Steve fire sig ned i grotten.
Vi så grotten fra luften, men det at stå her -
- og høre vandet buldre ned er en helt ubeskrivelig følelse.
Der er 80 m ned til åbningen.
Hold da op!
Det er ikke hver dag, man hænger over et vandfald.
Det vælter ned i et kæmpe fald.
Jeg er ikke vild med min position.
Jeg ender med at lande midt i vandfaldet.
Jeg håber, at jeg kan finde fodfæste.
Jeg vil nødig glide nu.
Derude er alt grønt og magisk.
Derinde er der faktisk lidt skræmmende.
Huleforskerne går mod strømmen ind i grotten.
Strømmen er stærk. De må ikke træde forkert.
Det er helt utroligt!
Efter 800 m støder de på en stor forhindring.
Det her er det største vandfald, vi kender til inde i grottesystemet.
Floden fosser ned ad vandfaldet. Det her kan blive et problem.
Hvis vi ikke kan komme forbi det, så kommer vi ikke videre.
I lejren begynder Gordon at se på optagelserne fra kameraerne.
Man kan ikke se på det ude i felten.
Det er som juleaften, når man kommer tilbage med kortet-
- og sætter det ind i computeren.
I starten er der slet ikke noget.
Kameraet tænder ved bevægelse.
Det særlige ved Ny Guinea er -
- at der næsten ikke er nogen store landlevende pattedyr.
En rotte. Her er kæmpestore rotter.
Rotter, der er større end katte.
De sidste kamerabilleder er fra indgangen til tunnelen.
Nok en rotte. Måske en anden art.
Men så ser han et af øens mest sky dyr.
Se! Det er en kuskus.
Jeg vidste det! Se der. Utroligt.
Den roder rundt derinde.
Billederne er fra kl. 5 om morgenen. Kuskusen er et natdyr.
Den vil sove i grotten om dagen.
Det havde været helt fantastisk, hvis jeg havde været der.
Det er et vigtigt fund. Kuskuser er utrolig sky dyr.
Gordon begiver sig ud i skumringen for at prøve at filme den.
Om dagen sover de i træerne og som regel i huller.
Det kan være et hul i et træ eller i jorden.
Jeg har forskellige kameraløsninger, så vi kan filme dyrene.
Steve bruger sine evner som klatrer til at føre an.
Den forrige ekspedition efterlod et reb.
Det lader til, at rebet holder, men det har siddet her i to år.
Jeg tager ingen chancer.
Steve har et kamera på hjelmen.
Jeg kan kun se vand.
Ja, nu sker der noget. Her er lidt løse sten.
Det her bliver nok et problem.
Fremspringet lige midt i vandfaldet.
Det er nu bælgmørkt, og Gordon er ude i det ukendte.
Han bruger infrarødt lys for at kunne filme en kuskus.
Det er støj oppe i toppe”-
Men det er flyvende hunde.
Det er flyvende hunde, der spiser figner.
Det infrarøde lys forstyrrer ikke de flyvende hunde.
Se dem. De skændes.
Nu er der to, der slås.
De prøver at forsvare deres figner.
Nu mærker den med munden, om frugten er moden.
De er vigtige for skovens økologi.
De spiser træernes frugter Og spreder frøene.
Men det gør det knap så sjovt at filme dem.
Vi kan godt få figner i hovedet. Det er dog værre med urin.
Nu skete der noget.
Figner har vist samme effekt på dem som på mennesker.
Steve er langt om længe kommet op.
Nu kører det!
Det gennemblødte team klatrer op ad klippevæggen.
Bagefter begynder de at kortlægge den underjordiske flod.
Ved hjælp af laser måler de den ældgamle grotte op.
- Alt i orden? - Ja.
Så fortsætter de videre. De skal finde et sted at slå lejr.
Det er koldt!
Det er meget sent. Gordon følger kuskusens spor.
- Der er noget oppe i træerne. - Jeg så nogle blanke øjne.
Jeg tror, den er her.
Jeg tænder kameraet. Der er den!
Gordon har fundet dyret.
Din lille skønhed. Det er en kuskus.
Den sidder på en gren højt oppe i træet.
En kuskus er på størrelse med en kat og er et natdyr.
De holder til oppe i træerne.
Dyrets poter er tilpasset til klatring.
De trives i træerne.
Det er et højst usædvanligt dyr, der ikke ligner -
- noget andet dyr, som vi kender til.
Det har en lang tyk hale, som det kan holde balancen med.
Den er i stand til at gribe med halen.
Man kan næsten se, at halespidsen er bar.
Den kan gribe med halen som et femte ben.
De ligner bamser. Bare med lang hale.
Det er nogle yderst smukke og dejlige dyr.
Et lille glimt af kuskusen, men et stort fund for Gordon.
- Nu smutter den. - Og så forsvinder den ind i skoven.
Okay, Steve.
Huleforskerne er 3 km inde i bjerget Og har 100 millioner tons over sig.
Det er som at være inde i et kæmpestort rumvæsens bolig.
Væggene er klæbrige af slim.
De er ikke alene.
Se her.
Sikken besynderlig lille krabbe.
Den har udviklet sig herinde i grotten.
Det er sådan et dyr, der kan vise sig at være helt nyt.
Det har næsten ingen øjne, for man kan ikke bruge synet her.
Det her er det eneste lys, som den her krabbe har set.
Jeg ventede ikke at finde liv 100 m ind i grotten.
Det her er noget af et fund.
De kan ikke blive der.
De er trætte, men må finde et tørt sted at slå lejr.
Det er dog svært at komme frem.
I laboratoriet samler George de fund, de har gjort.
Indtil videre har vi fundet en ny flagermuseart -
-to nye frøarter og muligvis to til.
Vi har tre nye fiskearter og måske ti nye insekter.
Og der er flere i vente.
De er trængt ind i bjergets indre, og de kan ikke gøre holdt.
Floden er stærk, og det tærer på kræfterne.
Udmattede fortsætter de videre i mørket.
Senere hjælper en stamme med at lede efter paradisfugle.
Der er to af dem!
- De overværer et vulkanudbrud. - Du godeste!
De træder ned i den skjulte verden i krateret.
Jeg bliver gennemblødt!
Og Steve finder en ny grotte i dybet.